লড়াই শেষ ! যুদ্ধ বিরতির ঘোষণা ইজরাইল ও হামাসের

দীর্ঘ ১৫ মাস (15 months) ধরে চলা যুদ্ধের (War) এবার শেষ হল। যুদ্ধ বিরতির (ceasefire deal) ঘোষণা করল ইজরাইল (Israel) ও হামাস (Hamas) । হামাসের এক কর্মকর্তার বক্তব্য অনুযায়ী, ১৫ মাস ধরে চলমান গাজা যুদ্ধের অবসান ঘটতে যাচ্ছে।

এ বিষয়ে ইজরায়েলের এক কর্মকর্তা রয়টার্সকে জানিয়েছেন, ১৫ মাস ধরে চলা এ সংঘাত বন্ধে উভয় পক্ষ যুদ্ধবিরতি ও আটকদের মুক্তির চুক্তিতে একমত হয়েছে। বুধবার আলোচনার পর এ বিষয়ে ঘোষণা আসতে পারে। আনুষ্ঠানিকভাবে ঘোষণা না করা হলে এই চুক্তিতে ছয় সপ্তাহের প্রাথমিক যুদ্ধবিরতির কথা রয়েছে। এছাড়া গাজা থেকে ইজরায়েলি বাহিনী ধীরে ধীরে প্রত্যাহার করে নেওয়া হবে। সেইসঙ্গে ইজরায়েলের হাতে আটক ফিলিস্তিনি বন্দি মুক্তি দেওয়ার কথা রয়েছে। এর বিনিময়ে হামাসের হাতে আটক মুক্তির বিষয়ও অন্তর্ভুক্ত রয়েছে।

আরও পড়ুন: মাটির নীচে শুধুই সোনা! বিশাল রত্নভাণ্ডারের সন্ধান পেল পাকিস্তান

নবনির্বাচিত মার্কিন প্রেসিডেন্ট ডোনাল্ড ট্রাম্পের শপথ গ্রহণের ঠিক আগে এমন চুক্তির কথা জানাল হামাস।

ফিলিস্তিনের স্বাধীনতাকামী সশস্ত্র সংগঠন হামাস রয়টার্সকে জানিয়েছে, তাদের প্রতিনিধিদল যুদ্ধবিরতি চুক্তি ও বন্দিদের ফিরিয়ে দেওয়ার জন্য মধ্যস্থতাকারীদের অনুমোদন দিয়েছে।

নাম প্রকাশে অনিচ্ছুক একজন ফিলিস্তিনি কর্মকর্তা রয়টার্সকে বলেছিলেন, হামাস কাতারে আলোচনার মাধ্যমে যুদ্ধবিরতি এবং বন্দিদের প্রত্যাবর্তনের প্রস্তাবে মৌখিক অনুমোদন দিয়েছে। তবে চূড়ান্ত লিখিত অনুমোদনের জন্য আরও অপেক্ষা করতে হবে।

২০২৩ সালের ৭ অক্টোবর শুরু হয় রক্তক্ষয়ী যুদ্ধ। হামাস আক্রমণ চালায়। ইজরায়েলি সেনারা পালটা গাজায় আক্রমণ চালায়, যেখানে ১,২০০ সৈন্য ও সাধারণ মানুষ নিহত হয়। ২৫০ জনেরও বেশি বিদেশি ও ইজরায়েলি বন্দিকে অপহরণ করা হয়।

গাজার স্বাস্থ্য মন্ত্রণালয়ের পরিসংখ্যান অনুসারে, গাজায় ইহুদি বাহিনীর অভিযানে ৪৬,০০০ জনেরও বেশি মানুষ নিহত হয়েছেন। নিহতের মধ্যে সবচেয়ে বেশি রয়েছে মহিলা ও শিশু। লক্ষ লক্ষ মানুষ শীতের ঠান্ডায় তাঁবু এবং অস্থায়ী আশ্রয়কেন্দ্রে বেঁচে আছে। ধ্বংসস্তূপে পরিণত হয়েছে গাজা।